L'Alouette
<s>L'Alouette (srpskohrvatski: Ševa) je drama Jeana Anouilha iz 1952. godine, premijerno izvedena 15. listopada 1953. godine u Théâtre Montparnasse, u režiji Rolanda Piétrija i Jeana Anouilha.</s><s>Djelo je bilo izrazito uspješno povodom premijernog postavljanja na repertoar te je doživjelo ukupno 608 izvedbi, a vrlo brzo je prevedeno i adaptirano u drugim zemljama.</s>

<s>L'Alouette je obrada priče o Jeanne d'Arc, u kojoj se kroz nekoliko prizora iznosi njezino hapšenje, suđenje i pogubljenje.</s><s>Ipak, dramaturški, drama je znakovita po nekoliko aspekata.</s><s>Prvi je korištenje flash backova pomoću kojih se, u jeku procesa, radnja kroz "igru uloga" vraća u prošlost kako bi se opisali događaji iz Jeanneina života koji su doveli do njezinog izlaska pred inkviziciju, pri čemu je Anouilh načelno dosljedan historijskim činjenicama.</s><s>Jeanne je prikazana kao heroina koja ustrajano zastupa svoje ideale pred prijetnjama inkvizicijskog suda i mrežom političke igre u koju je, upravo zbog te svoje posebnosti, upletena.</s><s>Na samom kraju, Anouilh u drugom neuobičajenom dramskom postupku prekida Jeannneino spaljivanje na lomači i cjelokupnu "igru uloga" kako bi ispravio činjenicu da ona, kroz svoje flash backove nije posvjedočila krunidbi Charlesa VII., što je u stvarnosti i uradila, spriječivši tako njezinu smrt.</s><s>Iako sam kraj ostaje nejasan i nedovršen, Cauchon ovaj autorov čin proglašava Jeanneinom konačnom pobjedom i navodi kako njezina priča ima sretan završetak, a sam Anouilh vrši svojevrsnu apoteozu svoje heroine.</s>

<s>Drama je premijerno objavljena 1953. godine i to kao prva drama iz tada novog niza "kostimiranih komada", kojeg će još sačinjavati i kasnije drame La Foire d'empoigne (1958.) i Becket ou l'Honneur de Dieu (1959.); drama je reizdana 1960. godine u sklopu niza "kostimiranih komada" u izdanju kuće Éditions de la Table Ronde.</s><s>Nedugo nakon izdavanja, drama je prevedena na engleski jezik te je već 1955. godine izvedena na Broadwayju u režiji Josepha Anthonyja; s Julie Harris (Jeanne), Borisom Karloffom (Cauchon) i Christopherom Plummerom u glavnim ulogama te glazbom Leonarda Bernsteina, predstava je nominirana za čak pet Tonyja, osvojivši jednoga - onog za najbolju glavnu žensku ulogu (Harris).</s><s>Godine 1958., drama je adaptirana kao autralski televizijski film.</s>

<s>Djela Jeana Anouilha
Drame 1952.</s>

